Սարօղլանեանի ընտանեկան արմատները կու գան Լիբանանէն։ Ան ծնած է Հայաստան, բայց երիտասարդ տարիքին գաղթած է Լիբանան։ Կարելի է ըսել, որ գաղթն ու գաղթականութիւնը ինքնութեան անբաժան մէկ մասնիկն է Պետրոս Սարօղլանեանի։ Ան ծնած է 1952-ին Երեւան, ներգաղթածներու ընտանիքի մէջ։ 1974-ին արտագաղթած է դէպի ծնողներուն եկած երկիրը։ Լիբանանի քաղաքացիական պատերազմի ծագումով ալ անցած է Միացեալ Նահանգներ՝ Լոս Անճելըս։